CELEX: 62011TN0518
Language: da
Date: 2011-09-27 00:00:00
Title: Sag T-518/11: Sag anlagt den 27. september 2011 — BTL Diffusion mod KHIM — dm-drogerie markt (babyTOlove)

3.12.2011   
            
            
               DA
            
            
               Den Europæiske Unions Tidende
            
            
               C 355/23
            
         Sag anlagt den 27. september 2011 — BTL Diffusion mod KHIM — dm-drogerie markt (babyTOlove)
   (Sag T-518/11)
   2011/C 355/42
   Stævningen er affattet på engelsk
   
      Parter
   
   
      Sagsøger: BTL Diffusion (Saint Cloud, Frankrig) (ved advokat A. Berendes)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: dm-drogerie markt GmbH & Co. KG (Karlsruhe, Tyskland)
   
      Sagsøgerens påstande
   
   
               —
            
            
               Afgørelse truffet den 8. juli 2011 af Andet Appelkammer ved Kontoret for Harmonisering i det Indre Marked (Varemærker og Design) (sag R 883/2010-2) annulleres, i det omfang denne: (i) gav medhold i indsigelsen og afslog registrering af det anfægtede EF-varemærke for »kirurgiske, medicinske, odontologiske og veterinære apparater og instrumenter, ortopædiske artikler; suturmaterialer« i klasse 10, samt »beklædningsgenstande, fodtøj og hovedbeklædning« i klasse 25, og (ii) afslog sagsøgerens begæring om annullation af den anfægtede afgørelse vedrørende et punkt, der ikke blev rejst i forbindelse med klagesagen, hvorved der blev givet medhold i indsigelsen mod »spil og legetøj; gymnastik- og sportsartikler (ikke indeholdt i andre klasser)« i klasse 28.
            
         
               —
            
            
               Den nævnte afgørelse stadfæstes for så vidt angår »kunstige lemmer, øjne og tænder« i klasse 10 og »juletræspynt« i klasse 28.
            
         
      Søgsmålsgrunde og væsentligste argumenter
   
   
      Ansøger om EF-varemærket: BTL Diffusion
   
      Det omhandlede EF-varemærke: Figurmærket »babyTOlove« for varer i klasse 10, 25 og 28 — EF-varemærkeansøgning nr. 7104219
   
      Indehaver af det i indsigelsessagen påberåbte varemærke eller tegn: dm-drogerie markt GmbH & Co. KG
   
      Det påberåbte varemærke eller tegn: International varemærkeregistrering nr. 935598 af ordmærket »babylove« for varer i klasse 3, 5, 8, 9, 10, 11, 12, 16, 18, 20, 21, 24, 25, 26, 28, 29, 30 og 32, international varemærkeregistrering nr. 979365 af ordmærket »Baby Love« for varer i klasse 3, 5, 8, 9, 10, 11, 12, 16, 18, 20, 21, 24, 25, 26, 28, 29, 30 og 32
   
      Indsigelsesafdelingens afgørelse: Gav medhold i indsigelsen for en del af de anfægtede varer
   
      Appelkammerets afgørelse: Annullerede delvist indsigelsesafdelingens afgørelse, gav medhold i indsigelsen, afslog registrering af det anfægtede EF-varemærke for dele af varerne i klasse 10 og 25 og meddelte i øvrigt afslag på klagen
   
      Søgsmålsgrunde: Tilsidesættelse af Rådets forordning (EF) nr. 207/209, idet appelkammeret urigtigt vurderede, at der foreligger en risiko for forveksling.